b'\n_START_ARTICLE_\nHabib Mejri\n_START_SECTION_\nValmennusura\n_START_PARAGRAPH_\nPelaajauransa j\xc3\xa4lkeen Mejri siirtyi valmentajaksi 1990-luvun alussa ja valmensi aluksi pienempi\xc3\xa4 seuroja. Ensimm\xc3\xa4isen kerran h\xc3\xa4n valmensi kotimaansa hivenen suurempaa seuraa vuonna 1998 Sfaxienia, tultuaan ukrainalaisen Yuri Sebastienkon tilalle. My\xc3\xb6s Mejri korvattiin kauden aikana ja h\xc3\xa4n matkasi US Monastiriin, josta h\xc3\xa4n sai my\xc3\xb6s potkut kesken kauden. Ensimm\xc3\xa4isen kerran Mejri saavutti menestyst\xc3\xa4 kaudella 2001\xe2\x80\x932002 nostettuaan AS Marsan Tunisian p\xc3\xa4\xc3\xa4sarjaan voitettuaan alemman sarjatason._NEWLINE_Mejri valmensi viel\xc3\xa4 pienempi\xc3\xa4 seuroja Tunisiassa, kunnes Tunisian maajoukkueen silloinen uusi p\xc3\xa4\xc3\xa4valmentaja Humberto Coelho nimesi h\xc3\xa4net Tunisian maajoukkueen apuvalmentajaksi vuonna 2008. H\xc3\xa4n toimi vuoden 2010 MM-karsintojen aikana apuvalmentajana, mutta joutui j\xc3\xa4tt\xc3\xa4m\xc3\xa4\xc3\xa4n teht\xc3\xa4v\xc3\xa4t Tunisian j\xc3\xa4\xc3\xa4ty\xc3\xa4 ilman kisapaikkaa._NEWLINE_Huhtikuussa 2010 Mejrista tuli Club Africainin p\xc3\xa4\xc3\xa4valmentajaksi loppukaudella 2009\xe2\x80\x932010._NEWLINE_Marraskuussa 2010 Mejri palkattiin Kamel Cheblin tilalle AS Marsan valmentajaksi. Kuukautta my\xc3\xb6hemmin h\xc3\xa4n erosi teht\xc3\xa4v\xc3\xa4st\xc3\xa4\xc3\xa4n.'